Metrotyphlus

Metrotyphlus er en slekt av biller som hører til familien kortvinger (Staphylinidae).

Utseende 
Bittesmå (0,8-2,1 millimeter), slanke, blekt fargede (gjerne rødlige) kortvinger. Disse billene bærer preg av sitt underjordiske levesett. Øyne og flygevinger mangler helt. Kroppen er lang og tynn, jevbred, hodet forholdsvis stort med korte antenner. Pronotum og dekkvinger er ganske små, bakkroppen lang og smal. Beina er korte.

Levevis 
Disse billene lever dypt nede i jorda og kommer sjelden til overflaten. De fleste av de kjente artene lever i områder med middelhavsklima. Det har blitt spekulert i at årsaken til at gruppen mangler i Nord-Europa er at de ennå ikke har vandret inn etter siste istid, da disse billene trolig har ganske dårlig spredningsevne.

Utbredelse 
Gruppen er utbredt i Sør-Europa.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien Leptotyphlinae – 435 arter i Europa
 Stamme Metrotyphlini Coiffait, 1963
 Slekten Metrotyphlus Coiffait, 1959
 Metrotyphlus brixianus Pace, 1973
 Metrotyphlus castrii Coiffait, 1965
 Metrotyphlus esteronensis (Coiffait, 1959)
 Metrotyphlus goritianus Pace, 1977
 Metrotyphlus hervei (Coiffait, 1957)
 Metrotyphlus istriensis Coiffait, 1972
 Metrotyphlus pauper Pace, 1976
 Metrotyphlus samothracicus Assing, 2019
 Metrotyphlus sbordonii Pace, 1979
 Metrotyphlus serianensis (Coiffait, 1957)
 Metrotyphlus tarvisianus Pace, 1991
 Metrotyphlus viti Pace, 1985
 Metrotyphlus zoiai Pace, 1991

Referanser

Kilder 
 Fauna Europaea Web Service Version 2.4 (2011) Utbredelsesdatabase for europeiske dyr: 
 Grebennikov, V.V. og A.F. Newton, 2008: Minute larvae of Leptotyphlinae (Coleoptera: Staphylinidae): description of three genera with discussion on the monophyly and phylogenetic position of the subfamily as inferred from larval morphology. Zootaxa, 1817: 49-58.

Eksterne lenker 
 

Leptotyphlinae
Biller formelt beskrevet i 1959
Dyr formelt beskrevet av Henri Coiffait